เย็นวันศุกร์อย่างนี้ มีโอกาสไปทานอาหารญี่ปุ่น "นากิยะ" ในโครงการนิฮอนมาจิ จริงๆร้านนี้ไปทานหม้อไฟมาหลายครั้งแล้ว แต่วันนี้อยากรีวิวอาหารอื่นมากกว่า ไปกัน 2 คน สั่งมา 4 จาน กำลังดี
จานแรก : สันคอย่างเกลือ
เราให้เชฟย่างมาให้เนื่องจากขนาดโต๊ะค่อนข้างเล็กและอยากทานสบายๆ มากกว่า จะบอกว่าเชฟที่นี่ย่างได้สุกกำลังดีมากกว่าเราย่างเองเยอะ ^^" จานนี้ บอกได้เลยว่าดีงามตามท้องเรื่อง
จานถัดมา : ลิ้นวัวย่างเกลือ 
เชฟย่างมาให้เช่นกัน ตอนกินคำแรก คุยกับเพื่อนว่าจานนี้เฉยๆนะ เคยกินร้านอื่นอร่อยกว่า แต่กินไปกินมา รู้ตัวอีกที ก็หมดจานแล้ว >.<
จานที่สาม : ข้าวหน้าปลาดิบ
คือจำชื่อญี่ปุ่นไม่ได้ แต่เป็นจานรวมสิ่งดีๆทั้งหมด ทั้งปู กุ้งหวาน อูนิ หอยต่างๆ ทูน่า แซลม่อน ช่อนทะเล ไข่หวาน ทูน่าสับ และโรยด้วยไข่กุ้ง .. คือแบบทุกอย่างสด และหั่นมาอย่างดี จานนี้บอกเลยว่าฟินมาก แนะนำค่ะ
จานสุดท้าย : แก้มปลาบุรี
ปลาสด ย่างสุกกำลังดี ทานกับไช้เท้าสับและเลมอน คือดีค่ะ 

ราคาร้านนี้ก็แรงประมาณนึงนะ ข้าวหน้าปลาดิบ 580 บาท ส่วนจานอื่นๆประมาณ 200 กว่า ราคาอาหารยังไม่รวม vat 7% และ service charge 5% มื้อนี้ทานกันไป 1,400 นิดๆ สำหรับเราถือว่าโอเค ถ้าเทียบกับความสดและคุณภาพของอาหารนะ